**ΕΝΕΡΓΗΤΙΚΗ – ΠΑΘΗΤΙΚΗ ΣΥΝΤΑΞΗ**

α) Χρησιμοποιούμε Ενεργητική σύνταξη, όταν θέλουμε να τονίσουμε το Υποκείμενο που ενεργεί και δρα.

β)Χρησιμοποιούμε Παθητική σύνταξη, όταν θέλουμε να τονίσουμε την ενέργεια του ρήματος.

**Η Ενεργητική σύνταξη προσδίδει:**

* υποκειμενικότητα (κάνει το ύφος πιο προσωπικό)
* αμεσότητα
* ζωντάνια/ παραστατικότητα

**Η Παθητική σύνταξη προσδίδει:**

* αντικειμενικότητα/ ουδετερότητα (κάνει το ύφος πιο απρόσωπο)
* τυπικότητα/ επισημότητα
* νοηματική πυκνότητα και συντομία
* ποικιλία νοημάτων

**ΜΕΤΑΤΡΟΠΗ ΕΝΕΡΓΗΤΙΚΗΣ ΣΕ ΠΑΘΗΤΙΚΗ ΣΥΝΤΑΞΗ**

Να αναγνωρίσετε το είδος της σύνταξης (ενεργητικής ή παθητικής) στις παρακάτω προτάσεις και να μετατραπεί η καθεμιά στην αντίθετή της. Τι προβάλλεται σε κάθε περίπτωση;

«… γιατί εδώ την αυθεντία, όταν κι όπου υπάρχει, δεν την περιφρουρεί καμιά αστυνομική δύναμη.»

«Η μάχη του ανθρώπου δε θα χαθεί όσο θα υπάρχει καταφυγή του Λόγου, το βιβλίο.»

«Πολλοί αφρικανικοί λαοί **στερούνται**το καθαρό και πόσιμο νερό.»

«Τα πορίσματα προηγούμενων ετών **συνθέτουν**το επιστημονικό του έργο.»

«Το δικαστήριο **εξέδωσε**αθωωτική απόφαση για τον κατηγορούμενο.»

«Ζεσταίνουν τα σπίτια τους με τηλεθέρμανση από εργοστάσια καύσης απορριμμάτων, λιπαίνουν τους κήπους τους με προϊόντα από την ανακύκλωση και χρησιμοποιούν οικοδομικά υλικά και άσφαλτο με ενσωματωμένα τα επεξεργασμένα απορρίμματα.»

«Αν θυμηθούμε το πώς προβάλλονται τα θέματα των αναπήρων από τις ειδήσεις και τις εφημερίδες, θα αντιληφθούμε το πώς αναπαράγονται και τα φαινόμενα περιθωριοποίησης και στιγματισμού.»